Victor Piţurcă a avut un discurs neaşteptat despre Elias Charalambous după ce FCSB a devenit campioană. Fostul selecţioner al României a spus că nu îl cunoaşte pe Charalamabous, antrenorul principal cu care echipa lui Gigi Becali a devenit campioană.
FCSB a câştigat primul titlu după o pauză de 9 ani cu Elias Charalambous ca antrenor principal. Antrenorul cipriot reprezintă o adevărată necunoscută pentru fostul selecţioner al României. În schimb, Piţurcă a avut cuvinte de laudă la adresa lui Mihai Pintilii, pe care l-a avut elev la echipa naţională.
Victor Piţurcă, discurs neaşteptat după ce FCSB a devenit campioană
„FCSB a câștigat campionatul, felicitări, nimic de spus, din partea mea. Nu știu cine e Charalambous, nu-l cunosc, nu știu cine e. Pe Pintilii, pe Mihai, l-am avut jucător, un băiat admirabil, dacă el se complace în situația asta înseamnă că e bine pentru el. Nu-i dau eu sfaturi ce să facă„, a spus Victor Piţurcă în exclusivitate pentru AntenaSport.
Victor Piţurcă a răbufnit după declaraţiile lui Gigi Becali
Victor Piţurcă a răbufnit după declaraţiile lui Gigi Becali. Finanţatorul spunea la finalul lui 2023 că i-a făcut cadou fostului selecţioner un teren care acum ar valora 1.5 milioane de euro. Piţurcă neagă spusele lui Gigi Becali şi a anunţat că nu mai vorbeşte cu patronul campioanei, alături de care a lucrat ultima oară în 2010.
„Nu mai vorbesc și nici nu vreau să mai vorbesc, în viața mea cu Gigi Becali, pentru ce mi-a spus. Oamenii au rămas cu impresia că mi-ar fi făcut mie Gigi niște avantaje financiare.
Victor Piţurcă nu concepe ca Gigi Becali să preia stadionul Steaua
Pe de altă parte, Piţi nu suportă ideea ca Gigi Becali să preia Stadionul Ghencea. Dacă s-ar scoate la vânzare marca Steaua, Gigi Becali ar fi tentat să o cumpere. Patronul FCSB vrea şi stadionul Ghencea, pentru Champions League. Pe Arena Naţională nu poate juca.